বীর শ্রেষ্ঠদের মাঝে রাজনৈতিক নেতা নেই, একথা সত্যি। সাধারণ ছাত্র, কৃষক বা বীরাঙ্গনা নারীদেরও নাম নেই। তাতে কি কোনভাবে প্রমাণিত হয় যে এঁদের বীরত্বও কিছু কম ছিল? আবারও জিজ্ঞাসা করি – ‘বীরত্ব’ শব্দটির মানে আপনার কাছে কি? আনিসুল হকের ‘মা’ পড়ুন, নীলিমা ইব্রাহীমের ‘আমি বীরাঙ্গনা বলছি’ পড়ুন, জাহানারা ইমামের ‘একাত্তরের দিনগুলো’ পড়ুন। হয়তো বুঝবেন ‘বীরত্ব’, ‘ত্যাগ’ এই ধারণাগুলো ইউনিফর্ম এবং ব্যাজধারীদের একক সম্পত্তি নয়।